Ir-Regolament tal-Kummissijoni (KE) Nru 539/98
tad-9 ta’ Marzu 1998
li jemenda r-Regolament (KEE) Nru 3077/78 dwar l-ekwivalenza maċ-ċertifikati ta’ attestazzjonijiet tal-Komunità li jakkompanjaw il-ħops importat minn pajjiżi li m’humiex membri
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizzazzjoni komuni tas-suq fil-ħops [1], kif l-aħħar emendat bir-Regolament (KE) Nru 1554/97 [2], u b’mod partikolari l-Artikolu 5(2) tiegħu,
Billi r-Regolament tal-Kummissjoni (KEE) Nru 3077/78 [3], kif l-aħħar emendat bir-Regolament (KE) Nru 2132/95 [4], jagħraf l-ekwivalenza maċ-ċertifikati ta’ attestazzjonijiet tal-Komunità li jakkompanjaw il-ħops importat minn ċerti pajjiżi li m’ humiex membri u jadotta l-lista ta’ aġenziji f’dawk il-pajjiżi awtorizzati biex joħorġu attestazzjonijiet ta’ ekwivalenza u ta’ prodotti koperti; billi, bħala riżultat ta’ l-informazzjoni mogħtija mill-Polonja, l-Anness għar-Regolament (KEE) Nru 3077/78 għandu għalhekk jiġi emendat;
Billi l-miżuri provduti f’dan ir-Regolament huma skond l-opinjoni tal-Kumitat ta’Ġestjoni tal-Ħops,
ADOTTAT DAN IR-REGOLAMENT:
Artikolu 1
L-Anness għar-Regolament (KEE) Nru 3077/78 huwa mibdul bl-Anness t’hawn taħt.
Artikolu 2
Dan ir-Regolament jibda jseħħ fis-seba’ jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta’ Marzu 1998.